text: [{"text_idx": "#000003", "text": "Laa\u2019os keessatti hidhaan lagaa cabee balaan guddaan mudate."}, {"text_idx": "#000004", "text": "Kibba Laa\u2019os keessatti wixata dabre hidhi lagaa elektrikii maddisiisu cabuun, naannoolee biyyattii hidha kanaa gaditti argaman keessatti lolaa hamaa uume. Galaanaa uumame kanaan lafti qonnaa fi gandoonni heddu guutumatti kan liqimfaman yoo tahu, waraanni biyyattii ummata kana baraaruuf carraaqqii kan godhaa jiru tahuu gabaasne arganne ni mul\u2019isa."}, {"text_idx": "#000005", "text": "Mootummaan Laa\u2019os ibsa guyyaa hardhaa baaseen, \u201cbishaan hir\u2019ataa dhufe hordofuun dhoqqee uumameen akkasumas rooba gannaatiin walqabatee, namoota baraaruuf imalli bidiruudhaan godhamu rakkisaa ta\u2019ee jira\u201djedhe. Mootummaan biyyattii akka jedhutti hanga ammaatti reeffi namoota 29 kan argame yoo tahu, namoonni 1100 ol tahan ammoo achi buuteen isaanii dhabamuu beeksise."}, {"text_idx": "#000006", "text": "Lolaa kanaan biyya ollaa Laa\u2019os kan taate Kaamboodiyaa keessattis namoonni kumaatamaan lakkaahaman qeyee isaanii irraa baqatanii jiru. Haata\u2019u malee Kaamboodiyaa keessatti lubbuu namaa irratti balaan dhaqqabe kan hin jirre tahuu gabaasni arganne ni ibsa."}, {"text_idx": "#000007", "text": "Sababni balaa kanaa kan hin ibsamin tahus, qondaaltonni Laa\u2019os tokko tokko sababni balaa kanaa qulqullina ijaarsa hidhaa waliin kan walqabate tahu mala jechuu isaanii gabaasni Aljaziiraa ni addeessa."}, {"text_idx": "#000010", "text": "Gamtaan Munshidoota Sikkoo fi Mandoo Hundeeffame"}]